На основу члана 15., 22. 61. и 63. Пословника Градског већа града Врања („Службени гласник града Врања“, број: 20/2016), Градско веће града Врања, на седници одржаној дана: 14.11.2016. године, донело je

**Р Е Ш Е Њ Е**

**О ДОПУНИ РЕШЕЊА О ОБРАЗОВАЊУ ОДБОРА ЗА ОБНОВУ ЗГРАДЕ ЈАВНЕ УСТАНОВЕ ПОЗОРИШТЕ „БОРА СТАНКОВИЋ“ У ВРАЊУ**

**Члан 1.**

 У Решењу о образовању Одбора за обнову зграде Јавне установе Позоришта „Бора Станковић“ у Врању („Службени гласник града Врања“, број 21/2016), у члану 1. после тачке 19. додају се тачке:

 „21. **Душица Петровић**, градски урбаниста и

 22.**Наташа Трајковић**, дипл.инж. архитектуре у Одељењу за локални економски развој“.

**Члан 2.**

Решење ступа на снагу даном доношења.

 Решење објавити у ,,Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана:14.11.2016.године, број: 06-187/2016-04**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**

На основу члана 100. став 1. тачка 2. Закона о планирању и изградњи (''Службени гласник РС'', број 72/09, 81/09 – исп. 64/2010 – одлука УС, 24/11), 121/2012, 42/2013 – одлука УС, 50/2013 – одлука УС, 98/2013 – одлука УС и 132/14), члана 17. став 1. Одлуке о грађевинском земљишту (“Службени гласник Пчињског округа“, број 23/11 пречишћен текст и 17/2014 – др. одлука), члана 12. и 14. став 1. тачка 25. Статута града Врање („Службени гласник Пчињског округа“, број 23/11) и члана 192. Закона о општем управном поступку (''Службени лист СРЈ'', број 33/97), Скупштина града Врања, на седници одржаној дана \_\_\_\_\_\_\_\_\_\_\_ године, доноси

**Р Е Ш Е Њ Е**

 **I – ДАЈЕ СЕ** у закупуз накнаду у новцу грађевинско неизграђено земљиште својине Града Врање са кат. парцеле бр.11216/10, остало грађевинско земљиште у државној својини својине града Врања, у површини од 41м2, уписане у Листи непокрености број 14976 КО Врање 1, закупцу Спасић Ненаду из Врања, ул.К.С.Првовенчаног број 60/3, ради исправке граница катастарске парцеле број 11216/1 површине 705м2, уписана у Листи непокретности број 11614 КО Врање 1, у складу са Планом генералне регулације зоне 3 у Врању, усвојен Одлуком Скупштине града Врање, број 35-36/2011-13 дана 09.06.2011. године(„Службени гласник града Врање“, број 18/2011).

**II** – Закупац грађевинског земљишта из тачке 1 диспозитива овог решења дужан је да у року од 30 дана од дана правноснажности овог решења закључи уговор о давању у закуп земљишта са ЈП „Дирекција за развој и изградњу града Врања“ и њиме регулише међусобна права и обавезе из овог грађанско-правног односа.

 **О б р а з л о ж е њ е**

Спасић Ненад из Врања, ул. К.С.Првовенчаног број 60/3 поднео је захтев број 463-64/2016-07 од 19.09.2016. године, којим тражи да му Скупштина града Врање да у закуп грађевинско неизграђено земљиште ближе описано у тачци I диспозитива овог решења, ради исправке границе катастарске парцеле број 11216/1 површине 705м2, у складу са Планом генералне регулације зоне 3 у Врању, усвојена Одлуком Скупштине града Врање број 35-36/2011-13 дана 09.06.2011. године (Службени гласник града Врање број 18/2011).

 Захтеву је приложио:

- Пројекат препарцелације кат. парцела број 11216/1 и 11216/10 КО Врање 1, у складу са Планом генералне регулације зоне 3 у Врању, усвојен Одлуком Скупштине града Врање број 35-36/2011-13 дана 09.06.2011. године(„Службени гласник града Врање“, број 18/2011).

- Потврду Секретаријата за урбанизам и имовинско-правне послове број 353-117/2015-07 од 03.03.2016. године о томе да је Пројекат препарцелације кат. парцела 11216/1 и 11216/10 КО Врање 1, урађен од стране Ј.П. ''Завод за урбанизам'' број бројем 240-ПП-2015 од 11.12.2015.године у складу са Планом генералне регулације зоне 3 у Врању, усвојен Одлуком Скупштине града Врање број 35-36/2011-13 дана 09.06.2011. године(„Службени гласник града Врање“, број 18/2011), грађевинску и употребну дозволу број 351-2/2014-07 од 07.04.2015.године и прибављену сагласност Градског јавног правобранилаштва у Врању У. бр.85/15 од 20.10.2015, за давање у закуп неизграђеног грађевинског земљишта у складу са Планом генералне регулације зоне 3 у Врању, усвојен Одлуком Скупштине града Врање број 35-36/2011-13 дана 09.06.2011. године(„Службени гласник града Врање“, број 18/2011).

Орган је по службеној дужности прибавио изјашњење ЈП Дирекција за развој и изградњу града Врања дана 26.10.2016.године на околност да су сагласни са исправком границе кат.парцела број 11216/1 и 11216/10, као и од градског правобраниоца, који је своју сагласност потврдио у допису У.бр.85/15 од 07.10.2016.године.

 - Препис листе непокретности коју је издала Службе за катастар непокретности у Врању број 952-1/2015-1126 од 12.05.015. године о промени уписа у кастарском операту и упису права својине Града Врање на градском грађевинском земљишту са кат парцеле број 11216/10 у површини од 41м2, које се даје у закуп подносиоцу захтева ради исправке граница његове парцела.

У поступку који је предходио доношењу овог решења, овлашћено лице Секретаријата за урбанизам и имовинско правне послове, као надлежног органа Градске управе у Врању, дана 13.10.2016, године извршило је увиђај на лицу места и записнички констатовало:

- да на грађевинском земљишту које се даје у закуп не постоје објекти нити трајни засади.

 Орган је размотрио поднети захтев са приложеним списима и све чињенице утврђене у доказном поступку, па је нашао да је захтев за давање у закуп грађевинског земљишта уз накнаду у новцу описан у изреци овог решења основан, због чега је одлучено као у диспозитиву овог решења, а на основу члана 100. Став 1. Тачка 2. Закона о планирању и изградњи (’’Службени гласник РС’’, број 72/09, 81/09 – исп. 64/2010 – одлука УС, 24/11), 121/2012, 42/2013 – одлука УС, 50/2013 – одлука УС, 98/2013 – одлука УС и 132/14) којом је прописано да се грађевинско земљиште у јавној својини може отуђити или дати у закуп непосредном погодбом у случају исправке граница суседних катастарских парцела.

 Поред тога, у складу са одредбом члана 17. Став 1. Одлуке о грађевинском земљишту („Службени гласник Пчињског округа“, број 23/11 прешишћен текст и 17/2014 – др. одлука) , закупац је обавезан да у року од 30 дана од дана правоснажности решења закључи уговор са ЈП „Дирекција за развој и изградњу града Врања“ о давању земљишта у закуп и њиме регулише међусобна права и обавезе из овог грађанско-правног односа.

**УПУТСТВО О ПРАВНОМ СРЕДСТВУ:** Против овог решење није допуштена жалба, али се може покренути управни спор подношењем тужбе у року од 30 дана Управном суду у Београду-Одељење у Нишу

**СКУПШТИНА ГРАДА ВРАЊЕ ,**

**број:\_\_\_\_\_\_\_\_\_\_ дана\_\_\_\_\_\_\_\_\_\_\_\_\_\_\_**

 **ПРЕДСЕДНИК СКУПШТИНЕ,**

 **Дејан Тричковић**

На основу чл. 99. Закона о планирању и изградњи („Службени гласник Републике Србије“, број 72/09, 81/09-испр, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14 и 145/14), чл.8. Закона о јавној својини („Службени гласник Републике Србије“, број 72/11, 88/13 и 105/14), чл. 18-21. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник Републике Србије“, број 24/12, 48/15 и 99/15), чл. 34. Одлуке о прибављању, располагању, коришћењу и управљању стварима у јавној својини града Врања („Службени гласник града Врања“, број 10/14), чл. 20. ст.1. тач. 5) и чл. 66. ст. 3.Закона о локалној самоуправи („Службени гласник Републике Србије“, број 129/07 и 83/14-др.закон) и чл. 14.ст.1.тач.25) Статута града Врања („Службени гласник града Врања“, број 18/15-пречишћен текст и 1/16), а у вези са Одлуком о грађевинском земљишту („Службени гласник града Врања“, број 23/11-пречишћен текст),Скупштина града Врања, на седници одржаној \_\_\_ 2016.године, донела је

**О Д Л У К У**

**О ИЗМЕНИ И ДОПУНИ ОДЛУКЕ О ОДРЕЂИВАЊУ ОРГАНА**

**ЗА ОДЛУЧИВАЊЕ О ОТУЂЕЊУ ИЛИ ДАВАЊУ У ЗАКУП**

**ГРАЂЕВИНСКОГ ЗЕМЉИШТА У ЈАВНОЈ СВОЈИНИ ГРАДА ВРАЊА**

**Члан 1.**

 У Одлуци о одређивању органа за одлучивање о отуђењу или давању у закуп грађевинског земљишта у јавној својини града Врања („Службени гласник града Врања“, број 10/14),у чл. 5, у ставу 3, речи: „ Градско јавно правобранилаштво“ мењају се речима: „ Градско правобранилаштво“.

**Члан 2.**

У чл. 6, иза става 1. додају се нови ставови, који гласе:

 „Када Градско веће донесе одлуку из става 1. овог члана, објављује оглас о спровођењу поступка јавног надметања или прикупљања писмених понуда за отуђење или давање у закуп грађевинског земљишта, који обавезно садржи:

1. назив органа Града који отуђује или даје у закуп грађевинско земљиште;
2. ближе податке о начину отуђења или давања у закуп грађевинског земљишта ( јавно надметање или прикупљање писмених понуда);
3. опис грађевинског земљишта које се отуђује или даје у закуп ( број парцеле, површина, локација, подаци из урбанистичке, односно планске документације и сл);
4. почетни/ најнижи износ цене за отуђење, односно закупнине;
5. начин и рок плаћања цене за отуђење или закупнине;
6. висину депозита изражену у процентима у односу на почетну цену за отуђење или давање у закуп грађевинског земљишта, рок и начин полагања депозита;
7. рок за повраћај депозита учесницима који нису успели у поступку јавног надметања или прикупљања писмених понуда;
8. критеријуме за избор најповољнијег понуђача;
9. назив и адресу органа коме се пријаве, односно понуде достављају, са назнаком да се пријаве, односно понуде достављају путем поште или писарнице Градске управе;
10. рок за подношење пријава за јавно надметање, односно прикупљање понуда;
11. обавезу подношења пријава, односно понуда у затвореној коверти , са назнаком на предњој страни коверте „Пријава, односно понуда- не отварај“, док се на задњој страни коверте назначава име, односно назив и адреса подносиоца пријаве, односно понуде;
12. обавезан садржај пријаве, односно понуде, као и документација која се мора приложити уз пријаву, односно понуду;
13. време и место одржавања јавног надметања, односно јавног отварања приспелих понуда;
14. обавештење да подносиоци неблаговремене, односно непотпуне пријаве или понуде неће моћи да учествују у поступку јавног надметања, односно прикупљања понуда;
15. рок у којем ће учесницима јавног надметања, односно прикупљања писмених понуда бити достављена одлука о избору најповољнијег понуђача;
16. друге податке који се односе на отуђење, односно давање у закуп грађевинског земљишта, у складу са законом и другим прописима којима се уређује отуђење односно давање у закуп грађевинског земљишта“.

**Члан 3.**

 У чл. 8, ст. 2.мења се и гласи:

„ Поступак именовања,број и састав Комисије утврђени су Одлуком о грађевинском земљишту.

У истом члану, иза става 2, додаје се нови став, који гласи:

„ Правилником Комисије уређује се начин спровођења поступка јавног надметања, односно прикупљања писмених понуда за отуђење или давање у закуп грађевинског земљишта“.

 Постојећи ставови 3, 4. и 5. постају ставови 4, 5. и 6.

 У истом члану, став 4.мења се и гласи:

 „ Након спроведеног поступка у смислу става 3.овог члана, записник Комисије са документацијом и одлуком о избору најповољнијег понуђача доставља се Градској управи-органу надлежном за имовинско-правне послове, ради израде нацрта решења о отуђењу или давању у закуп грађевинског земљишта у јавној својини града Врања“.

**Члан 4.**

 После члана 8. додаје се нови одељак и чланови, који гласе:

 „ IV Заштита права учесника у поступку отуђења или давања

 у закуп грађевинског земљишта јавним надметањем или

 прикупљањем писмених понуда

Члан 8а

 Након спроведеног поступка јавног надметања или прикупљања писмених понуда, Комисија је дужна да најкасније у року од пет дана донесе одлуку о избору најповољнијег понуђача и исту уручи учесницима поступка.

 Учесници поступка из става 1.овог члана могу на одлуку Комисије да поднесу приговор Градском већу у року од осам дана од дана достављања исте.

Члан 8б

 Градско веће је у обавези да најкасније у року од 30 дана од дана пријема приговора учесника поступка на одлуку Комисије размотри приговор и донесе одговарајућу одлуку.

 Решавајући по приговору, Градско веће је овлашћено да:

 1) одбаци приговор, уколико је изјављен од стране неовлашћеног лица или је приговор неблаговремен;

 2) одбије приговор као неоснован;

 3) усвоји приговор и поништи одлуку о избору најповољнијег понуђача и поништи спроведени поступак јавног надметања или прикупљања писмених понуда за отуђење или давање у закуп грађевинског земљишта.

 У случају из става 2.тач. 3) овог члана, Градско веће доноси одлуку о спровођењу новог поступка за отуђење или давање у закуп грађевинског земљишта јавним надметањем или прикупљањем писмених понуда у складу са одредбама ове Одлуке, у року од седам дана од дана достављања одлуке по приговору учесницима поступка.

Члан 8в

 Одлука Комисије о избору најповољнијег понуђача је правоснажна по истеку рока за приговор, односно уколико приговор није поднет, или уколико је решавајући по приговору Градско веће одбацило или одбило приговор”.

**Члан 5.**

 Одељци IV,V и VI постају одељци V, VI и VII.

**Члан 6.**

Иза члана 10, у одељку „ VI Прелазне и завршне одредбе”, додаје се нови члан, који гласи:

„ Члан 10а.

 „Прибављање грађевинског земљишта у јавну својину врши се у складу са одредбама Закона о јавној својини, Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда и Одлуке о прибављању, располагању, коришћењу и управљању стварима у јавној својини града Врања, које се односе на прибављање других непокретности у јавну својину“.

**Члан 7.**

У одредбама Одлуке, уместо речи: „ секретаријат Градске управе града Врања надлежан за имовинско-правне послове“, односно „надлежан секретаријат Градске управе“ у падежу мења се речима: „ Градска управа-орган надлежан за имовинско-правне послове“ у падежу.

**Члан 8.**

 Одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ГРАДА ВРАЊА**

**\_\_\_\_\_\_2016.године, број:\_\_\_\_\_\_\_**

 **ПРЕДСЕДНИК СКУПШТИНЕ**

 **ДејанТричковић, спец.двм**

На основу члана 36. Закона о локалној самоуправи („Службени гласник РС“, број 129/07 и 83/14-др.закон), члана 32, 49. и 50. Статута града Врања („Службени гласник града Врања“, број 18/15-пречишћен текст и 1/16), Скупштина града Врања, на седници одржаној\_\_\_\_\_2016.године, донела је

**О Д Л У К А**

**О ПРЕСТАНКУ ВАЖНОСТИ ОДЛУКЕ О ОДРЕЂИВАЊУ**

**НАКНАДЕ ЗА РАД ЧЛАНОВА СТАЛНИХ РАДНИХ ТЕЛА СКУПШТИНЕ ГРАДА ВРАЊА**

**Члан 1**

 Престаје да важи Одлука о одређивању накнаде за рад чланова сталних радних тела Скупштине града Врања, број:40-490/2016-13 од 25.11.2015.године („Службени гласник града Врања“, број 21/15).

**Члан 2.**

 Даном ступања на снагу ове Одлуке члановима сталних радних тела Скупштине града Врања ( у даљем тексту: Скупштина Града) не припада накнада за рад у тим радним телима.

 Изузетно од става 1. овог члана, уколико законом или другим прописима чланови сталних радних тела Скупштине Града остварују право на накнаду за рад у појединим радним телима, накнада за рад утврђује се актом о именовању, односно избору чланова у тим радним телима.

**Члан 3**

 Под сталним радним телима Скупштине Града, у смислу ове Одлуке, сматрају се:

1. стална радна тела Скупштине Града, утврђена Статутом Скупштине Града;
2. посебна стална радна тела Скупштине Града, утврђена Статутом Града;
3. друга посебна, односно стручна радна тела Скупштине Града, која се образују у складу са законом и другим прописима којима се уређује надлежност тих радних тела.

**Члан 4**

 Одредбе ове Одлуке односе се и на чланове радних тела које образује Градско веће, градоначелник и начелник Градске управе.

**Члан 5**

 Одлука ступа на снагу наредног дана од дана објављивања у „Службеном гласнику града Врања“.

**СКУПШТИНА ГРАДА ВРАЊА**

**\_\_\_\_\_2016.године, број:\_\_\_\_\_\_\_\_**

 **ПРЕДСЕДНИК СКУПШТИНЕ**

 **Дејан Тричковић, спец.двм**

На основу члана 68. и члана 100. Закона о заштити животне средине («Службени гласник Републике Србије», број 135/2004, 36/2009, 72/2009-др.закон и 43/2011-одлука УС), члана 20. става 1. тачке 11. и члана 66. став 1. Закона о локалној самоуправи („Службени гласник Републике Србије», број 129/2007 и 83/2014-др.закон) и члана 14. става 1. тачке 11. Статута града Врања („Службени гласник града Врања, број: 18/2015-пречишћени текст), Градско веће града на седници одржаној дана 14.11.2016. године, утврђује

**ПРОГРАМ**

О ИЗМЕНИ ПРОГРАМА КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ ЗА 2016. ГОДИНУ СА ФИНАНСИЈСКИМ ПЛАНОМ

Члан 1.

 У члану 1 . Програма коришћења средстава буџетског фонда за заштиту животне средине за 2016. годину ( Службени гласник града Врања бр. 1/16) став 2. мења се и гласи:

„За реализацију Програма планирају се средства из буџетског фонда града у укупном износу од 28.500.000,00 динара, и то од прихода од посебне накнаде за заштиту и унапређења животне средине:

 Програм Финансијски план

|  |  |  |
| --- | --- | --- |
| 1. | Контрола квалитета ваздуха |  500.000,00 |
| 2. | Праћење буке у Врању |  500.000,00  |
| 3. | Koнтрола алергенополена у ваздуху | 200.000,00 |
| 4. | Озелењавање јавних површина | 2.000.000,00 |
| 5. | Чишћење корита река, дивљих депонија,депоније шута и чишћење зеленог растиња | 5.000.000,00 |
| 6. | Уређење отпадних вода | 13.400.000,00 |
| 7. |  Набавка контејнера 1,1м3 |  2.000.000,00 |
| 8. | Набавка уличних ђубријера и мобилијера | 800.000,00 |
| 9. |  Израда стратегије заштите животне средине за период 2015-2020 Града Врања | 200.000,00 |
| 10. | Израда локалног енергетског акционог плана Града Врања |  100.000,00 |
| 11. | Пројектно и конкурсно финансирање и суфинансирање пројеката организација цивилног друштва из области екологије и заштите животне средине | 3.000.000,00 |
| 12.  | Котизација за учествовање на сајмовима и семинарима | 100.000,00 |
| 13. | Едукација становништва (Организовање традиционалних манифестација: Фестивал еколошког позоришта за децу, Еколошка недеља, Обележавање дана из природњачког календара,трибине, перформанси... | 200.000,00 |
| 14.  | Суфинансирање пројеката у области заштите животне средине који се финансирају из других извора | 500.000,00 |
|  УКУПНО: 28.500.000,00  |

**Члан 2.**

Програм објавити у „Службеном гласнику града Врања“, након добијања сагласности од стране Министарства пољопривреде и заштите животне средине.

**ГРАДСКО ВЕЋЕ ГРАДА ВРАЊА**

**дана: 14.11.2016 године, број:06-187/2016-04**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић**

***О б р а з л о ж е њ е***

Изменом Закона о буџетском систему крајем 2015. године у делу дефиниције наменских прихода (члан 2. тачка 15.) локалне самоуправе имају обавезу коришћења и трошења посебне накнаде за заштиту животне средине до нивоа апропријације одређених буџетом за намене предвиђене Програмом заштите унапређења заштите животне средине. Како не би дошло до преузимања обавеза мимо реалних могућности за финансирање, Изменом Програма се финансијски план усклађује са планираним средствима од посебне накнаде за заштиту животне средине у текућој години у износу од 28.500.000 милиона динара, што представља умањење од 11.500.000 динара у односу на првобитни финансијски план. Измене су приказане у следећој табели:

|  |  |  |  |  |
| --- | --- | --- | --- | --- |
|  | **Опис расхода и издатака** | **План** | **Измена** | **Разлика** |
| 1. | Контрола квалитета ваздуха |  500.000,00 |  500.000,00 | - |
| 2. | Праћење буке у Врању |  500.000,00  |  500.000,00  | - |
| 3. | Koнтрола алергенополена у ваздуху | 200.000,00 | 200.000,00 | - |
| 4. | Озелењавање јавних површина | 4.000.000,00 | 2.000.000,00 | - 2.000.000 |
| 5. | Чишћење корита река, дивљих депонија,депоније шута и чишћење зеленог растиња | 7.000.000,00 | 5.000.000,00 | -2.000.000 |
| 6. | Уређење отпадних вода | 20.900.000,00 | 13.400.000,00 | -7.500.000  |
| 7. |  Набавка контејнера 1,1м3 |  2.000.000,00 |  2.000.000,00 | - |
| 8. | Набавка уличних ђубријера и мобилијера | 800.000,00 | 800.000,00 | - |
| 9. |  Израда стратегије заштите животне средине за период 2015-2020 Града Врања | 200.000,00 | 200.000,00 | - |
| 10. | Израда локалног енергетског акционог плана Града Врања |  100.000,00 |  100.000,00 | - |
| 11. | Пројектно и конкурсно финансирање и суфинансирање пројеката организација цивилног друштва из области екологије и заштите животне средине | 3.000.000,00 | 3.000.000,00 | - |
| 12.  | Котизација за учествовање на сајмовима и семинарима | 100.000,00 | 100.000,00 | - |
| 13. | Едукација становништва (Организовање традиционалних манифестација: Фестивал еколошког позоришта за децу, Еколошка недеља, Обележавање дана из природњачког календара,трибине, перформанси... | 200.000,00 | 200.000,00 | - |
| 14.  | Суфинансирање пројеката у области заштите животне средине који се финансирају из других извора | 500.000,00 | 500.000,00 | - |
|  |  | 40.000.000,00 | 28.500.000,00 | 11.500.000,00 |

Програмом коришћења средстава буџетског фонда за заштиту животне средине за 2016. годину са финансијским планом предвиђене су следеће активности:

1) Контрола квалитета ваздуха – је законска обавеза локалне самоуправе од маја 2009. године - Закон о заштити ваздуха („Службени гласник Републике Србије“ бр. 36/09) и по плану за успостављање више мерних тачака за праћење квалитета ваздуха који је усвојен на Скупштини града Врањa;

2) Праћење буке – је законска обавеза локалне заједнице доношењем Закона о заштити од буке у животној средини („Службени гласник Републике Србије“ бр.36/09) и по плану за успостављање више мерних тачака за праћење буке на територији града који је усвојен на Скупштини града Врањa, а након одређивања акустичких зона у граду;

3) Контрола алергенополена у ваздуху – планирана је контрола алергена у ваздуху обзиром на повећан број оболелих са алергијском манифестацијом на респираторни систем, након извршених мерења овлашћена установа има обавезу да извештава јавност;

 4) Овај програм обухвата озелењавање запуштених површина, а реализоваће се кроз уређење такозваних урбаних џепова-девастираних или неуређених простора који представљају јавне површине у оквиру стамбених блокова, стамбено-пословних зона и других урбанизованих делова града. Уређењем ових простора биће дефинисана њихова намена, обавезе и динамика одржавања, чиме ће се превасходно очистити запуштене површине и унапредити изглед стамбених зона града;

 5) Израда и реализација Програма за чишћење и одржавање корита река и дивљих депонија у граду и на селу, обзиром да смо у претходном периоду чистили део поменутих река као и дивљих депонија, а у циљу спречавања појаве заразних болести и заштите животне средине;

 6) Изливање отпадних вода представља велики проблем јер се загађује животна средина како у коритима река тако и у насељеним местима. Овим пројектом трајно ће се решити изливање дивљих канализација, отпадних вода спречити загађења и створити опитимални услови за живот;

 (7,8)Набавка контејнера димензија 1,1м3 и уличних ђубријера и мобилијера;

 9)Израда стратегије заштите животне средине Града Врања подразумева израду документа којим ће се на системски начин са јасним планом приступити решавању проблема заштите животне средине;

 10) Израда локалног енергетског акционог плана подразумева анализу тренутног стања и низ мера које Град Врање планира да предузме како би проблем енергетске ефикасности кренуо да се решава;

11) Пројектно и конкурсно финансирање и суфинансирање пројеката организација цивилног друштва – расписивање конкурса за финансирање пројеката из области заштите животне средине;

 12)Котизације за семинаре и за учествовање на сајмовима – обзиром да је законима из области животне средине који су усклађени са директивама Европске уније велика одговорност и на локаној самоуправи, неопходно је едуковати кадар на семинарима и сајмовима заштите животне средине како би им олакшали спровођење законске регулативе;

13) Едукација становништва – у циљу повећања еколошке свести и културе код становништва, како код најмлађих тако и код старијих, у плану је организовање традиционалних манифестација: Фестивал еколошког позоришта за децу, Еколошка недеља, Обележавање дана из природњачког календара, трибине, перформанси...

14) Суфинансирање пројеката у области заштите животне средине које финансирају међународне организације – у плану је да конкуришемо код међународних организација са више пројеката где ће бити потребно и учешће локалне заједнице.

**Република Србија**

**ГРАД ВРАЊЕ**

**ГРАДСКО ВЕЋЕ**

**Број:06-187/2016-04**

**Дана:14.11.2016. године**

**В р а њ е**

**МИНИСТАРСТВО ПОЉОПРИВРЕДЕ И ЗАШТИТЕ ЖИВОТНЕ СРЕДИНЕ**

**-министару, Браниславу Недимовићу-**

**Предмет**: Захтев за давање сагласности на Предлог измене Програма коришћења средстава буџетског фонда за заштиту животне средине за 2016. годину са Финансијским планом.

Градско веће града Врања је на својој седници одржаној дана 14.11.2016.године, утврдило Предлог измене Програма коришћења средстава буџетског фонда за заштиту животне средине за 2016. годину са Финансијским планом.

Овим путем, а у складу са чланом 100. ставом 5. Закона о заштити животне средине („Службени гласник РС“, број: 135/2014, 36/2009, 72/2009 и 43/2011-одлука Уставног суда) достављамо Вам на давање сагласности Предлога измене Програма коришћења средстава буџетског фонда за заштиту животне средине за 2016. годину са Финансијским планом.

На добијање позитивног мишљења, односно давања сагласности, унапред Вам се захваљујемо.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

На основу члана 87. до 94. Закона о превозу путника у друмском саобраћају („Сл. гланик РС, број: 68/2015.) и члана 51. став 1. тачка 1. Пословника Скупоштине града Врања („Сл. гласник града Врања“, број 35/12), Скупштина града Врања на сдници одржаној \_\_\_\_ 2016. године, донела је

# О Д Л У К А

# О ТАКСИ ПРЕВОЗУ ПУТНИКА

**НА ТЕРИТОРИЈИ ГРАДА ВРАЊА**

**I ОПШТЕ ОДРЕДБЕ**

 **Члан 1.**

Овом Одлуком уређују се посебни услови које треба да испуни превозник, карактеристике и обележја такси возила, организација, начин и услови обављања такси превоза на територији града Врања.

**Члан 2.**

Такси превоз је вид ванлинијског превоза путника који се обавља путничким аутомобилом, односно возилом које испуњава услове прописане законом и овом Одлуком.

**Члан 3.**

Такси превоз се обавља на основу одобрења за обављање такси превоза.

Надлежни орган Градске управе издаје одобрење из ст. 1. овог члана привредном друштву, односно другом правном лицу (у даљем тексту: правно лице) и предузетнику чија је претежна делатност такси превоз и који су за обављање те делатности регистровани у Регистру привредних субјеката, у складу са законом којим се уређује регистрација привредних субјеката.

**Члан 4.**

Такси возач је физичко лице које управља такси возилом и обавља такси превоз као предузетник или као возач код правног лица и предузетника.

**Члан 5.**

Оптимално организовање такси превоза уређује се петогодишњим програмомна основу саобраћајно-техничких услова који се утврђују у складу са законом.

 Програмиз става 1. овог члана доноси Градско веће.

**II УСЛОВИ ЗА ОБАВЉАЊЕ ТАКСИ ПРЕВОЗА**

***А) Предузетник***

**Члан 6.**

Предузетник који је регистрован за обављање такси превоза у Регистру привредних субјеката, али без датума почетка обављања делатности, поред услова предвиђених законом, мора да испуњава и следеће услове:

 1) да има возачку дозволу најмање “Б” категорије, најмање две године;

2) да има завршено најмање основно образовање;

 3) да је власник, односно прималац лизинга најмање једног возила и да је возило регистровано према месту седишта такси превозника са издатим регистарским таблицама чија регистарска ознака садржи латинична слова TX на задње две позиције. Прималац лизинга мора бити уписан у саобраћајну дозволу као корисник возила;

 4) да има пребивалиште на територији града Врања;

 5) да му правноснажним решењем о прекршају није изречена заштитна мера забране обављања делатности, док трају правне последице забране, као и да му није забрањено управљање моторним возилом и

 6) да није правноснажно осуђивано на казну затвора дужу од две године за кривично дело против живота и тела, полне слободе, против безбедности јавног саобраћаја и јавног реда и мира.

 Доказ о испуњености услова из ст. 1. тачке 4), 5) и 6) овог члана не може бити старији од 30 дана од дана подношења захтева.

О испуњености услова за обављање такси превоза одлучује Комисија за издавање одобрења за обављање такси превоза на територији града Врања.

 Комисију из става 3. овог члана образује Градско веће.

Предузетник за време обављања такси делатности мора да испуњава услове предвиђене законом и ст. 1. овог члана, а возило којим обавља такси превоз мора да има регистарске таблице са ознаком ТХ и то возило мора да буде уписано у такси дозволи.

 Такси возачи, запослени код предузетника, морају бити пријављени на социјално осигурање са пуним радним временом и морају испуњавати услове из ст. 1. тач. 1, 2, 4, 5. и 6. овог члана.

***Б) Привредно друштво***

**Члан 7.**

Привредно друштво које је регистровано за обављање такси превоза у Регистру привредних субјеката, поред услова предвиђених законом, мора да испуњава и следеће услове:

 1) да је седиште правног лица или пословне, односно организационе јединице правног лица на територији града Врања и

2) да је власник, односно прималац лизинга најмање једног возила и да је возило регистровано према месту седишта такси превозника са издатим регистарским таблицама чија регистарска ознака садржи латинична слова TX на задње две позиције. Прималац лизинга мора бити уписан у саобраћајну дозволу као корисник возила.

 О испуњености услова за обављање такси превоза одлучује Комисија из члана 6. став 3. ове Одлуке.

Правно лице за време обављања такси делатности мора да испуњава услове предвиђене законом и ст. 1. овог члана, а возило којим обавља такси превоз мора да има регистарске таблице са ознаком ТХ и то возило мора да буде уписано у такси дозволи.

Такси возачи, запослени у правном лицу, морају бити пријављени на социјално осигурање са пуним радним временом и морају испуњавати услове из чл. 6. ст. 1. тач. 1, 2, 4, 5. и 6. ове Одлуке.

 Доказ о испуњености услова из ст. 1. тачке 4), 5) и 6) овог члана не може бити старији од 30 дана од дана подношења захтева.

***В) Такси возило***

**Члан 8.**

Такси возило (у даљем тексту: возило), поред услова предвиђених законом, мора да испуњава и следеће услове:

1. да је фабрички произведено путничко возило које има највише пет седишта, рачунајући и седиште возача и најмање четворо врата, и које је регистровано према месту седишта такси превозника са издатим регистарским таблицама чија регистарска ознака садржи латинична слова TX на задње две позиције;

2) да у возилу има одобрење Градске управе за обављање такси превоза;

 3) да има на видном месту за корисника превоза уграђен исправан, оверен таксиметар, а потврда о овери таксиметра мора се налазити у возилу;

4) да у возилу има истакнуте, на видном месту за корисника превоза, таксидозволе за возило и возача;

 5) да има на видном месту истакнуту евиденциону налепницу, залепљену у горњем десном углу предњег ветробранског стакла, са унутрашње стране;

 6) да има кровну ознаку града Врања видно постављену на крову возила;

 7) да има ценовник услуга постављен на видном месту у возилу, димензија: дужине минимум 10 цм и ширине минимум 6 цм;

8)да поседује блок рачуна;

9) да возило предузетника на крову има истакнуту светлећу ознаку правоугаоног, полуелипсастог или другог сличног облика, на којој је са обе стране исписана ознака ''TAXI'', која садржи обележја асоцијације, односно удружења, а уколико не припада ни једној асоцијацији, на крову возила се поставља само ознака ''TAXI'', или ознака ''TAXI'' и ознака са називом радње;

10) да возило правног лица на крову има истакнуту светлећу ознаку правоугаоног, полуелипсастог или другог сличног облика, на којој је са обе стране исписана ознака ''TAXI'' , или ознака ''TAXI'' и ознака са називом правног лица;

11)да има исправну инсталацију за грејање, вентилацију и унутрашње осветљење;

 12) да има исправан противпожарни апарат, причвршћен на лако уочљивом и приступачном месту, са важећим роком употребе;

 13) да је возило уредно обојено споља и изнутра, чисто и без физичких оштећења и

14) да рекламе и други натписи не буду постављени на стаклним површинама, а на крову возила на десној страни, по дужини возила, може се поставити реклама.

У путничком возилу, осим путничког возила којим се обавља такси превоз, односно које испуњава услове из ст. 1. овог члана, не сме се налазити таксиметар.

**Члан 9.**

 Градски саобраћајни инспектор**,** односно овлашћено лице Градске управе, проверава испуњеност услова за возило, прописаних законом и чл. 6. ст. 1. тач. 3) и 4), чл. 7. ст. 1. тач. 1),као и чл. 8. ст. 1. тач. 1), 3), 7), 8), 9), 10), 11), 12), 13) и 14), о чему доноси решење.

 Утврђивање испуњености услова за возило у смислу става 1. овог члана, врши се на захтев правног лица или предузетника, пре издавања такси дозволе, односно пре уписа промене возила у такси дозволу.

 О решењима, донетим у смислу става 1. и 2. овог члана, градски саобраћајни инспектор**,** односно овлашћено лице Градске управе, води евиденцију.

***Г) Такси дозвола, кровна ознака* *и евиденциона налепница***

**Члан 10.**

Правно лице и предузетник су обавезни да од надлежног органа Градске управе прибаве такси дозволу, кровну ознаку и евиденциону налепницу за свако возило које користе за такси превоз, а за сваког такси возача такси дозволу за возача.

**Члан 11.**

На захтев правног лица и предузетника надлежни орган Градске управе издаје, за свако возило, такси дозволу**,** кровну ознаку и евиденциону налепницу, као и такси дозволу за сваког такси возача, запосленог у правном лицу и код предузетника.

 Уз захтев, правно лице ипредузетник дужни су да поднесу доказе о испуњености услова, прописаних законом и овом Одлуком.

Правно лице и предузетник су у обавези да сваке године, најкасније на дан истека такси дозволе за возило и возача, исту продуже, уз доказе о испуњености услова, прописаних законом, чл. 3. и чл. 6. ст. 1. тачке 4), 5) и 6) ове Одлуке, као и доказ о пријави на социјално осигурање са пуним радним временом.

Доказ о испуњености услова из ст. 3. овог члана не може бити старији од 30 дана од дана подношења захтева.

Уколико правно лице и предузетник не могу да продуже такси дозволу за возача због неиспуњавања неког од услова за продужење такси дозволе, који се тражи овом Одлуком, дужни су да врате стару такси дозволу и прибаве нову такси дозволу за тог возача, у складу са овом Одлуком.

 Надлежни орган Градске управе води регистар такси возача, такси возила и кровних ознака.

 Регистар из ст. 4. овог члана садржи нарочито име и презиме такси возача, као податке о личности, број такси дозволе и регистарске таблице такси возила.

***Такси дозвола***

**Члан 12.**

 Такси дозвола за возило садржи:

1. број и датум издавања;

2) редни број;

3) пословно име правног лица, односно предузетничке радње;

4) седиште правног лица, односно предузетника и адресу организационе јединице правног лица;

5) матични број правног лица, односно предузетничке радње;

6) порески идентификациони број;

7) број и датум доношења решења о упису правног лица, односно предузетничке радње у Регистар привредних субјеката код Агенције за привредне регистре;

8) основ коришћења возила;

9) регистарску ознаку, марку и тип возила;

10) место за упис промене података о возилу;

11) место за продужење такси дозволе.

Такси дозвола за запосленог такси возача садржи:

1. број и датум издавања;

2) редни број;

3) фотографију;

4) име и презиме возача;

5) јединствени матични број возача;

6) адресу возача;

7) пословно имеправног лица**,** односно предузетничке радњеу којојје запослен;

8) седиште правног лица, односно предузетничке радње;

9) матични број правног лица, односно предузетничке радње;

10) порески идентификациони број;

11) број и датум доношења решења о упису правног лица, односно предузетничке радње у Регистар привредних субјеката код Агенције за привредне регистре;

12) место за упис промене података и

13) место за продужење такси дозволе.

Такси возач не може истовремено да обавља такси превоз у два или више привредна субјекта која се баве такси превозом, нити може да има више од једне такси дозволе за возача.

***Кровна ознака***

**Члан 13.**

 Кровна ознака садржи грб града и број и мора да буде истакнута на крову возила.

***Евиденциона налепница***

**Члан 14.**

Евиденциона налепница садржи:

1. натпис: ГРАД ВРАЊЕ;
2. серијски број;
3. транспарентни холограм – грб града Врања и
4. ознаку: ''TAXI''.

**Члан 15.**

Правно лице и предузетниксу обавезни:

 1) да све измене података из такси дозволе за возило и такси возача пријаве надлежном органу Градске управе, најкасније даном наступања измене и

 2) да све чињенице и доказе који се односе на престанак, односно привремени прекид обављања такси делатности пријаве надлежном органу Градске управе, најкасније даном престанка рада, у складу са законом.

**III НАЧИН ОБАВЉАЊА ТАКСИ ПРЕВОЗА, ЦЕНЕ ТАКСИ ПРЕВОЗА**

**И ТАКСИ СТАЈАЛИШТА**

***А) Начин обављања такси превоза***

**Члан 16.**

Такси превоз на територији града Врања могу обављати само правна лица и предузетници која испуњавају услове прописане законом и овом Одлуком.

 Возилом може управљати само предузетник који има такси дозволу за возача и запослени такси возач у правном лицуи код предузетникакоји има такси дозволу за возача.

Приликом обављања такси превоза, правно лице и предузетнику возилу морају имати такси дозволеза возило и за такси возача.

Приликом обављања такси превоза, такси возачу правном лицу и код предузетника у возилу мора имати такси дозволу за возило којим управља и такси дозволуза возача.

Привредни субјекти из става 1. овог члана не могу било којом својом радњом, која се односи на давање на коришћење кровне ознаке са називом ''TAXI'', давање докумената са својим пословним именом, давање такси дозволе, давање такси возила и друго, да омогуће другим правним лицима, предузетницима или физичким лицима, која не испуњавају услове прописане законом и овом одлуком, да обављају такси превоз путника.

**Члан 17.**

 Путничким возилом којим се обавља такси превоз забрањено је обављање линијског превоза.

 Такси превоз може да се обавља само на територији јединице локалне самоуправе за коју такси превозник има издато важеће одобрење за обављање такси делатности.

 Изузетно, такси превозник може да обави такси превоз преко или на територији јединице локалне самоуправе од које нема издато важеће одобрење за обављање такси делатности, ако је такси превоз започет на територији јединице локалне самоуправе од које такси превозник има издато важеће одобрење за обављање делатности.

 Такси превозник који обави превоз у смислу ст. 3. овог члана обавезан је да одмах по обављеном такси превозу уклони кровну ознаку и ознаку ''TAXI'' и не може да пружа услуге такси превоза на територији јединице локалне самоуправе од које нема издато важеће одобрење за обављање такси делатности.

**Члан 18.**

 Такси превоз који путничким возилом обавља домаће, односно страно лице које нема својство такси превозника, а који се обавља два или више пута током дана, недеље или месеца, на истом или сличном превозном путу, или се лица која се превозе укрцавају или искрцавају на аутобуским стајалиштима или на истим или сличним местима укрцавања или искрцавања, и лица која се превозе нису у сродству са лицем које управља возилом, сматра се такси превозом који је законом и овом Одлуком забрањен.

 Такси превозом из ст. 1. овог члана сматраће се нарочито:

1. превоз за који је наплаћена услуга превоза;
2. превоз који се обавља на релацијама на којима постоји линијски превоз;
3. превоз више од пет лица, укључујући и возача;
4. превоз ''од врата до врата'';
5. превоз који се обавља на основу јавног оглашавања и
6. ако лице које управља возилом (власник или корисник возила) није у могућности да из сопствених прихода, односно прихода остварених по основу рада, социјалних или пензијских примања финансира износ трошкова за гориво које је утрошено за разлику броја пређених километара у тренутку вршења инспекцијске контроле и броја пређених километара евидентираних у записнику о последњем техничком прегледу.

**Члан 19.**

Правно лице ипредузетник су дужни да такси превоз обављају само возилом које је уписано у такси дозволи, а такси возач возилом за које то правно лице**,** односно предузетник, има такси дозволу.

**Члан 20.**

Асоцијације, односно удружења такси возача не смеју издавати на коришћење обележја асоцијације предузетницимаи правним лицима којане поседују такси дозволе и кровнеознаке, издате од стране надлежног органа Градске управе.

 Асоцијације, односно удружења такси возача, не смеју давати на коришћење обележја асоцијације физичким лицима.

**Члан 21.**

Такси возач је дужан да путника прими у возило са такси стајалишта, на радио, телефонски позив и др, из диспечерског центра или на заустављање путника, у складу са законом.

 Путник са такси стајалишта може узети возило по сопственом избору.

Такси возач је дужан да превоз врши најкраћим путем до места опредељења путника, или путем који путник одреди, у складу са важећим режимом саобраћаја.

**Члан 22.**

Такси превозник не може користити аутобуска стајалишта која су одређена за међумесни превоз.

**Члан 23.**

Такси возач може узети путника на превоз ван такси стајалишта, на местима где није забрањено заустављање и паркирање, на захтев путника, ако је слободан.

 О томе да ли је возило слободно или заузето, путник се обавештава преко светлеће ознаке ''TAXI''.

 Такси возач је дужан да ознаку ''TAXI'' држи осветљену увек када је возило слободно.

**Члан 24.**

Када такси превозник користи возило за сопствене потребе, ознака ''TAXI'' и кровна ознака морају бити уклоњене.

**Члан 25.**

Превоз путника започиње уласком путника у возило.

 Такси возач је обавезан да, непосредно пре започињања вожње са путником, укључи таксиметар и да га искључи одмах након завршене вожње, а да цену превоза наплати у износу који покаже таксиметар.

 У случају да такси возач не укључи таксиметар на почетку вожње, путник није у обавези да плати цену услуге такси превоза.

**Члан 26.**

Такси возач је обавезан да прими у возило сваког путника у границама расположивих седишта, као и пртљаг путника у границама величине и носивости простора за пртљаг.

У делу путничког возила којим се обавља такси превоз, намењеним за превоз путника, не могу се смештати ствари које нису ручни пртљаг.

 Такси возач је обавезан да се, за време обављања такси превоза, према путницима опходи са пажњом и поштовањем.

**Члан 27.**

Такси возач возилом не може превозити:

 1) децу до шест година старости без пратиоца, осим на основу споразума родитеља или стараоца са такси превозником;

 2) на предњем седишту лице под дејством алкохола, односно психоактивних супстанци, док се лица оболела од заразних болести не смеју превозити уопште;

 3) лица која својом одећом могу оштетити унутрашњост возила;

 4) посмртне остатке;

 5) угинуле животиње и

 6) експлозивне, лако запаљиве, отровне, радиоактивне, заразне, нагризајуће и друге материје, које због својих особина могу бити опасне по безбедност и здравље људи, или могу нанети другу штету.

**Члан 28.**

Такси возач је обавезан да за време такси превоза буде уредан и да му одећа буде чиста.

 Такси возач у току рада не сме носити кратке панталоне, мајицу без рукава и другу неуредну одећу, као и неадекватну, односно неприкладну обућу.

***Б) Цена такси превоза***

**Члан 29.**

 Цена услуге (у даљем тексту: такси тарифа) у такси превозу утврђује се посебним актом Градског већа.

 Такси тарифа је скуп јединичних цена за старт, пређени километар, време чекања, долазак на адресу по позиву и превоз пртљага по комаду, о чему се путници обавештавају пре уласка у такси возило, а примењује се у зависности од доба дана или ноћи, од дана у недељи (радни дан, недеља или државни празник) и подручја на коме се вожња обавља (ужа или шира територија јединице локалне самоуправе и територије других јединица локалне самоуправе) и која је учитана у мерни инструмент.

 Таксиметар мора бити подешен искључиво у складу са такси тарифом из става 2. овог члана.

 Цена такси превоза наплаћује се у износу који покаже таксиметар, на месту опредељења корисника превоза.

**Члан 30.**

О пријему других путника у току такси превоза одлучује путник који је започео коришћење превоза до места опредељења.

 Ако путник, који је примљен у току вожње, наставља коришћење такси превоза и после места опредељења путника који је започео коришћење превоза, наставак вожње се сматра као започета нова вожња.

**Члан 31.**

 Такси превозник је дужан да изда рачун кориснику услуге такси превоза за обављени превоз, који садржи датум, релацију или километражу, цену превоза и који је потписан и оверен печатом превозника.

***В) Такси стајалишта***

**Члан 32.**

Такси стајалишта су одређена и уређена места, односно уређене и обележене саобраћајне површине на којима возила пристају, чекају и примају путнике и ствари.

 Такси стајалишта морају имати знак забране паркирања других возила.

 На такси стајалиштима се могу пракирати само такси превозници возилима која имају такси дозволу издату од стране надлежног органа Градске управе и на крову возила истакнуту кровну ознаку и ознаку ''TAXI''.

**Члан 33.**

Локације за такси стајалишта одређује својим актом надлежни орган јединице локалне самоуправе, у складу са законом и саобраћајно-техничким и урбанистичким условима.

**Члан 34.**

Такси стајалишта могу бити стална, привремена и повремена.

 Стална такси стајалишта су одређене и уређене саобраћајне површине за организовано и стално обављање такси превоза.

 Привремена такси стајалишта су одређене саобраћајне површине које се користе до привођења намени, утврђеној урбанистичким планом.

 Повремена такси стајалишта су одређене саобраћајне површине које се користе за време одржавања сајмова, вашара, већих спортских и културних манифестација и других значајних скупова.

**Члан 35.**

Такси стајалишта се обележавају саобраћајним знаком, саобраћајном ознаком и посебним ознакама.

 Постављање вертикалне и обележавање хоризонталне саобраћајне сигнализације ради се у складу са законом и правилником о саобраћајној сигнализацији.

**Члан 36.**

О обележавању и одржавању такси стајалишта стара се надлежни орган јединице локалне самоуправе.

**Члан 37.**

Возила се на такси стајалишту постављају према редоследу доласка и броју слободних места.

 Такси возач је обавезан да на такси стајалишту буде у возилу или поред возила.

**IV ПРЕСТАНАК ОБАВЉАЊА ТАКСИ ПРЕВОЗА**

**Члан 38.**

Предузетник је дужан да за време привремене одјаве, односно приликом трајне одјаве делатности такси превоза, надлежном органу Градске управе врати такси дозволе за возила, кровне ознаке и такси дозволе за возаче, даном одјаве.

 Правно лице је дужно да, даном престанка обављања делатности такси превоза, врати надлежном органу Градске управе такси дозволе за возила, кровне ознаке и такси дозволе за возаче.

 Правно лице и предузетник су дужни да**,** када возило, које има такси дозволу, престану да користе за такси превоз (отуђење, квар, итд.), врате такси дозволу и кровну ознаку, даном наступања тих оклоности.

Правно лице и предузетник судужни да, даном одјаве социјалногосигурања за запосленог такси возача ( по било ком основу), врате надлежном органу Градске управе такси дозволу за возача.

**V НАДЗОР**

**Члан 39.**

Надзор над спровођењем одредаба ове Одлуке у обављању такси превоза врши Секретаријат за инспекцијске послове и заштиту животне средине преко градског саобраћајног инспектора**,** односно овлашћеног лица Градске управе.

 У вршењу послова инспекцијског надзора у смислу става 1. овог члана, градски саобраћајни инспектор**,** односно овлашћено лице Градске управе, има дужности и овлашћења прописана законом.

 У вршењу инспекцијског надзора, саобраћајни инспектор, односно овлашћено лице Градске управе, сарађује са комуналном полицијом, у складу са законом и градским прописима.

 У вршењу комунално-полицијских послова, комунални полицајац, поред овлашћења утврђених законом, овлашћен је и да:

 1) врши контролу такси превозника;

2) подноси захтев за покретање прекршајног поступка за прекршаје утврђене овом Одлуком;

3) подноси пријаву надлежном органу за учињено кривично дело;

4) обавести други надлежан орган да предузме мере из своје надлежности и

5) изда прекршајни налог за прекршаје за које је законом и овом Одлуком од прекршајних санкција предвиђена само новчана казна у фиксном износу.

Предузетник, правно лице, такси возач и физичко лице су дужни да градском саобраћајном инспектору**,** односно овлашћеном лицу Градске управе омогуће несметано вршење послова, ставе на увид потребна документа и у року, који градски саобраћајни инспектор**,** односно овлашћено лице Градске управе, одреди, доставе потребне податке и поступе по налогу инспектора**,** односно овлашћеног лица Градске управе.

**Члан 40.**

 Градски саобраћајни инспектор**,** односно овлашћено лице Градске управе, има право да, ради прегледа, заустави возило којим се обавља такси превоз.

Заустављање такси возила врши се истицањем саобраћајног знака ''забрањен саобраћај свим возилима у оба смера'' на коме је уписано ''STOP INSPEKTOR''.

Возач је дужан да заустави возило којим се обавља превоз у друмском саобраћају, ако саобраћајни инспектор, односно овлашћено лице Градске управе истакне саобраћајни знак описан у ст. 2. овог члана.

**Члан 41.**

 Градски саобраћајни инспектор, односно овлашћено лице Градске управе, у вршењу послова инспекцијског надзора, има право да:

1. решењем наложи отклањање недостатака у обављању такси превоза;
2. изда налог о отклањању недостатака у обављању такси превоза;
3. изда прекршајни налог за прекршаје за које је законом и овом Одлуком од прекршајних санкција предвиђена само новчана казна у фиксном износу;
4. поднесе захтев за покретање прекршајног поступка надлежном органу за прекршаје;
5. забрани превоз возилом ако се превоз обавља противно одредбама закона и ове Одлуке;
6. искључи путничко возило домаћег превозника којим се превоз путника обавља противно одредбама закона и ове Одлуке, одреди место паркирања и одузме саобраћајну дозволу и регистарске таблице у трајању од десет дана, а у случају поновног искључивања путничког возила истог превозника, у трајању од 30 дана и
7. привремено одузме идентификациону исправу – такси дозволу, до отклањања утврђене неправилности и изда потврду о одузимању исте.

Ако у вршењу послова инспекцијског надзора градски саобраћани инспектор, односно овлашћено лице Градске управе, утврди да лице које нема својство превозника обавља такси превоз који је законом и овом Одлуком забрањен, дужан је и овлашћен да искључи путничко возило, одреди место паркирања и одузме саобраћајну дозволу и регистарске таблице у трајању од 90 дана, као и да поднесе захтев за покретање прекршајног поступка за прекршај из члана 18. ове Одлуке.

 Градски саобраћајни инспектор, односно овлашћено лице Градске управе, дужно је да без одлагања о предузетој мери из ст. 2. овог члана обавести Министарство унутрашњих послова.

 Забрањено је, за време трајања искључења, користити путничко возило које је у вршењу инспекцијског надзора искључено из саобраћаја.

**Члан 42.**

 Веродостојном исправом, којом се доказује извршење прекршаја у смислу закона и ове Одлуке, сматра се и:

1. видео или фото запис на коме се јасно могу видети: возило којим је извршен прекршај, регистарске таблице возила и битна обележја прекршаја и
2. фотокопија документације у вези са превозом, која се налази у путничком возилу.

**VI КАЗНЕНЕ ОДРЕДБE**

**Члан 43.**

Новчаном казном у износу од 150.000 до 500.000 динара казниће се за прекршај правно лице ако :

1) обавља такси превоз а не испуњава услове из чл. 3. ове Одлуке;

2) обавља такси превоз а не испуњава услове из чл. 7. ст. 1, 3. и 4. ове Одлуке;

 3) возило које користи за такси превоз не испуњава услове из чл. 8. ове Одлуке;

 4) не прибави такси дозволу, кровну ознаку или евиденциону налепницу за свако возило, као и такси дозволу за сваког запосленог такси возача (чл. 10.);

 5) не продужи такси дозволу за возило, као и за возача, најкасније даном истека исте (чл. 11. ст. 3.);

 6) не поступа у складу са чл. 15. ове Одлуке;

 8) обавља такси превоз противно одредбама чл. 16. ове Одлуке;

 9) обавља такси превоз противно одредбама чл. 17. ове Одлуке;

 10) обавља такси превоз који се сматра забрањеним (чл. 18. ове Одлуке);

 11) обавља такси превоз противно одредбама чл. 19. ове Одлуке;

 12) обавља такси превоз противно одредбама чл. 20. ове Одлуке;

 13) обавља такси превоз противно одредби чл. 22. ове Одлуке;

 14) обавља такси превоз противно одредби чл. 23. ст. 3. ове Одлуке;

 15) обавља такси превоз противно одредби чл. 24. ове Одлуке;

 16) обавља такси превоз противно одредбама чл. 26. ст. 1. и 2. ове Одлуке;

 17) обавља такси превоз противно одредбама чл. 29. ст. 3. ове Одлуке;

 18) обавља такси превоз противно одредбама чл. 16. ове Одлуке;

 19) обавља такси превоз противно одредби чл. 32. ст. 3. ове Одлуке;

 20) поступа противно одредби чл. 37. ст. 2. ове Одлуке;

 21) не поступи у складу са чл. 38. ст. 2, 3. и 4. ове Одлуке;

 22) не поступи у складу са чл. 39. ст. 5. ове Одлуке и

 23) не поступи у складу са чл. 40. ст. 3. ове Одлуке.

 Новчаном казном у износу од 25.000 до 50.000 динара казниће се и одговорно лице у правном лицу за прекршај из става 1. овог члана.

**Члан 44.**

Новчаном казном у износу од 100.000 до 300.000 динара казниће се за прекршај правно лице ако :

1. обавља такси превоз противно одредби чл. 25. ст. 2. ове Одлуке;
2. обавља такси превоз противно одредби чл. 29. ст. 4. ове Одлуке,
3. не поступи у складу са чл. 31. ове Одлуке и
4. не изврши замену такси дозволе у складу са чл. 50. ове Одлуке.

 Новчаном казном у износу од 10.000 до 30.000 динара казниће се и одговорно лице у правном лицу за прекршај из става 1. овог члана.

**Члан 45.**

 Новчаном казном у износу од 75.000 до 250.000 динара казниће се за прекршај предузетник ако:

1. обавља такси превоз а не испуњава услове из чл. 3. ове Одлуке;
2. обавља такси превоз противно одредби чл. 8. ст. 2. ове Одлуке и
3. обавља такси превоз који се сматра забрањеним (чл. 18. ове Одлуке).

**Члан 46.**

Новчаном казном у износу од 50.000 до 150.000 динара казниће се за прекршај предузетник ако:

1. обавља такси превоз а не испуњава услове из чл. 6. ст. 5. и 6. Ове Одлуке;
2. обавља такси превоз противно одредби чл. 8. ст. 1. ове Одлуке;
3. не прибави такси дозволу, кровну ознаку или евиденциону налепницу за свако возило као и такси дозволу за сваког запосленог возача (чл. 10.);
4. не продужи такси дозволу за возило, као и за возача, најкасније даном истека исте (чл. 11. ст.3.);
5. не поступа у складу са чл. 15. ове Одлуке;
6. обавља такси превоз противно одредбама чл. 16. ове Одлуке;
7. обавља такси превоз противно одредбама чл. 17. ове Одлуке;
8. обавља такси превоз противно одредбама чл. 19. ове Одлуке;
9. обавља такси превоз противно одредби чл. 22. ове Одлуке;
10. обавља такси превоз противно одредби чл. 23. ст. 3. ове Одлуке;
11. обавља такси превоз противно одредби чл. 24. ове Одлуке;
12. обавља такси превоз противно одредби чл. 25. ст. 2. ове Одлуке;
13. обавља такси превоз противно одредбама чл. 26. ст. 1. и 2. ове Одлуке;
14. обавља такси превоз противно одредбама чл. 29. ст. 3. и 4. ове Одлуке;
15. не поступи у складу са чл. 31. ове Одлуке;
16. обавља такси превоз противно одредби чл. 32. ст. 3. ове Одлуке;
17. поступа противно одредби чл. 37. ст. 2. ове Одлуке;
18. не поступи у складу са чл. 38. ст. 1, 3. и 4. ове Одлуке;
19. не поступи у складу са чл. 39. ст. 5. ове Одлуке
20. не поступи у складу са чл. 40. ст. 3. ове Одлуке и
21. не изврши замену такси дозволе у складу са чл. 50. ове Одлуке.

**Члан 47.**

Новчаном казном у износу од 10.000 до 20.000 динара казниће се за прекршај запослени такси возач или физичко лице које у правном лицу или код предузетника обавља такси превоз, ако:

1. обавља такси превоз а не испуњава услове из чл. 6. ст. 6. Ове Одлуке;
2. обавља такси превоз а не испуњава услове из чл. 7. ст. 4. Ове Одлуке;
3. обавља такси превоз противно одредби чл. 8. ст. 1. тач. 4. ове Одлуке;
4. обавља такси превоз са непродуженом такси дозволом за возило или возача (чл. 11. ст. 3.)
5. обавља такси превоз противно одредби чл. 16. ст. 4. и 5. ове Одлуке;
6. обавља такси превоз противно одредбама чл. 17. ове Одлуке;
7. обавља такси превоз који се сматра забрањеним (чл. 18. ове Одлуке);
8. обавља такси превоз противно одредби чл. 22. ове Одлуке;
9. обавља такси превоз противно одредби чл. 23. ст. 3. ове Одлуке;
10. обавља такси превоз противно одредби чл. 25. ст. 2. ове Одлуке;
11. обавља такси превоз противно одредбама чл. 26. ст. 1. и 2. ове Одлуке;
12. обавља такси превоз противно одредбама чл. 29. ст. 4. ове Одлуке;
13. не поступи у складу са чл. 31. ове Одлуке;
14. обавља такси превоз противно одредби чл. 32. ст. 3. ове Одлуке;
15. поступа противно одредби чл. 37. ст. 2. ове Одлуке;
16. обавља такси превоз противно одредби чл. 38. ст. 4. ове Одлуке;
17. не поступи у складу са чл. 39. ст. 5. ове Одлуке и
18. не поступи у складу са чл. 40. ст. 3. ове Одлуке.

**Члан 48.**

Новчаном казном у износу од 40.000 до 75.000 динара казниће се за прекршај физичко лице ако поступи супротно одредби чл. 40. ове Одлуке.

Новчаном казном у износу од 25.000 до 75.000 динара казниће се за прекршај физичко лице за прекршај, ако:

1. обавља такси превоз а не испуњава услове из чл. 3. ове Одлуке;
2. обавља такси превоз противно одредби чл. 8. ст. 2. ове Одлуке;
3. ако користи документа или такси дозволу или такси возило или кровну ознаку у смислу чл. 16. ст. 5. ове Одлуке;
4. обавља такси превоз који се сматра забрањеним (чл. 18. ове Одлуке);
5. користи обележја асоцијације, односно удружења такси возача противно одредби чл. 20. ст. 2. ове Одлуке;
6. обавља такси превоз противно одредби чл. 32. ст. 3. ове Одлуке;
7. поседује такси дозволу за возило или возача или кровну ознаку, издату од надлежног органа Градске управе, противно одредбама чл. 38. ст. 1. ове Одлуке;
8. поседује такси дозволу за возило или возача или кровну ознаку, издату од надлежног органа Градске управе, противно одредбама чл. 38. ст. 2. ове Одлуке;
9. не поступи у складу са чл. 39. ст. 5. ове Одлуке и
10. не поступи у складу са чл. 40. ст. 3. ове Одлуке.

**Члан 49.**

 Новчаном казном у фиксном износу од 50.000 динара казниће се за прекршај правно лице ако за време трајања искључења користи путничко возило које је у вршењу инспекцијског надзора искључено из саобраћаја (чл. 41. ст. 4.).

 Новчаном казном у фиксном износу од 5.000 динара казниће се одговорно лице у правном лицу за прекршај из става 1. овог члана.

 Новчаном казном у фиксном износу од 25.000 динара казниће се предузетник за прекршај из става 1. овог члана.

 Новчаном казном у фиксном износу од 5.000 динара казниће се физичко лице за прекршај из става 1. овог члана.

**VII ПРЕЛАЗНЕ И ЗАВРШНЕ ОДРЕДБЕ**

**Члан 50.**

Правна лица и предузетници су дужни да код надлежног органа Градске управе замене постојеће такси дозволе за возила и запослене возаче у складу са овом Одлуком у року од 60 дана од дана ступања на снагу ове Одлуке.

**Члан 51.**

За све што није регулисано овом Одлуком непосредно се примењују одредбе закона и других прописа којима се регулише делатност такси превоза.

**Члан 52.**

Ступањем на снагу ове Одлуке престаје да важи Одлука о такси превозу путника на територији града Врања (“Сл. гласник града Врања'', број: 33/09, 3/11, 21/11, 4/13, 10/14, 21/14, 21/15 и 1/16).

**Члан 51.**

 Одлука ступа на снагу осмог дана од дана објављивања у “Службеном гласнику Града Врања”.

**СКУПШТИНА ГРАДА ВРАЊЕ ,**

**bрој:\_\_\_\_\_\_\_\_\_\_ дана\_\_\_\_\_\_\_\_\_\_\_\_\_\_\_**

**ПРЕДСЕДНИК СКУПШТИНЕ**

 **ДејанТричковић, спец.двм**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

**СКУПШТИНА ГРАДА ВРАЊА**

**- председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је Нацрт Одлуке о матичним подручјима на територији града Врања, и донело следећи

***З А К Љ У Ч А К***

 Утврђује се Предлог Одлуке о матичним подручјима на територији града Врања и доставља Скупштини на разматрање и усвајање.

Уводне напомене на седници Скупштине поднеће Марина Стојановић, начелник Секретаријата општу управу.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

**СКУПШТИНА ГРАДА ВРАЊА**

**- председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је Нацрт Одлуке о измени и допуни Одлуке о одређивању органа за одлучивање о отуђењу или давању у закуп грађевинског земљишта у јавној својини града Врања, и донело следећи

***З А К Љ У Ч А К***

 Утврђује се Предлог Одлуке о измени и допуни Одлуке о одређивању органа за одлучивање о отуђењу или давању у закуп грађевинског земљишта у јавној својини града Врања и доставља Скупштини на разматрање и усвајање.

Уводне напомене на Скупштине поднеће Јован Стошић, начелник Секретаријата за урбанизам, имовинско правне и стамбено комуналне послове.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

**СКУПШТИНА ГРАДА ВРАЊА**

**- председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је Нацрт Решења о давању у закуп уз накнаду у новцу грађевинско неизграђено земљиште својине Града Врање са кат. парцеле бр.11216/10, остало грађевинско земљиште у државној својини својине града Врања, у површини од 41м2, уписано у Листи непокрености број 14976 КО Врање 1, закупцу Спасић Ненаду из Врања, ул.К.С.Првовенчаног број 60/3, ради исправке граница катастарске парцеле број 11216/1 површине 705м2, уписане у Листи непокретности број 11614 КО Врање 1, у складу са Планом генералне регулације зоне 3 у Врању, и донело следећи

***З А К Љ У Ч А К***

 Утврђује се Предлог Решења о давању у закуп уз накнаду у новцу грађевинско неизграђено земљиште својине Града Врање са кат. парцеле бр.11216/10, остало грађевинско земљиште у државној својини својине града Врања, у површини од 41м2, уписано у Листи непокрености број 14976 КО Врање 1, закупцу Спасић Ненаду из Врања, ул.К.С.Првовенчаног број 60/3, ради исправке граница катастарске парцеле број 11216/1 површине 705м2, уписане у Листи непокретности број 11614 КО Врање 1, у складу са Планом генералне регулације зоне 3 у Врању и доставља Скупштини на разматрање и усвајање.

Уводне напомене на Скупштине поднеће Јован Стошић, начелник Секретаријата за урбанизам, имовинско правне и стамбено комуналне послове.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

**СКУПШТИНА ГРАДА ВРАЊА**

**- председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је Нацрт Одлуке о престанку важности Одлуке о одређивању накнаде за рад чланова сталних радних тела Скупштине града Врања, и донело следећи

***З А К Љ У Ч А К***

 Утврђује се Предлог Одлуке о престанку важности Одлуке о одређивању накнаде за рад чланова сталних радних тела Скупштине града Врања и доставља Скупштини на разматрање и усвјање.

Уводне напомене на седници Скупштине поднеће др Дејан Тричковић, председник Скупштине града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

**СКУПШТИНА ГРАДА ВРАЊА**

**- председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је Нацрт Програма о измени програма коришћења средстава буџетског фонда за заштиту животне средине за 2016 годину, са Финансијским планом, и донело следећи

***З А К Љ У Ч А К***

 Утврђује се Предлог Програма о измени програма коришћења средстава буџетског фонда за заштиту животне средине за 2016 годину, са Финансијским планом и доставља се надлежном министарству и Скупштини на разматрање и усвајање.

 Уводне напомене на седници Скупштине поднеће Марина Ђорђевић, члан Градског већа за ресор - екологија и заштита животне средине.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је закључака Савета за безбедност саобраћаја на путевима на територији града Врња у вези Информације радне групе о захтевима за уклањање заштитних стубића у зони ОШ „Бранко Радичевић“ и „Доситеј Обрадовић“ и донело следеће

***З А К Љ У Ч К Е***

1. Усвајају се закључци Савета за безбедност саобраћаја на путевима на територији града Врња у вези Информације радне групе о захтевима за уклањање заштитних стубића у зони ОШ „Бранко Радичевић“ и „Доситеј Обрадовић“.

2. Налаже се Јавном предузећу „Дирекција за развој и изградњу града Врања“, да оштећене стубиће у улици Јужноморавској у зони ОШ „Ј.Ј. Змај“ замени новим или опет постави уколико је то могуће и по потреби попуни бетоном, како не би долазило до поновних оштећења.

 Закључке доставити: Игору Милановићу, начелнику Центра Министарства одбране, Тањи Спасић, начелнику Служби Градског већа и Писарници града Врања.

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**

На основу члана 15., 61. и 63. Пословника Градског већа града Врања (“Службени гласник града Врања” број: 20/2016), Градско веће града Врања на седници одржаној дана 14.11.2016. године, донело је

**Р Е Ш Е Њ Е**

**О ИМЕНОВАЊУ КООРДИНАТОРА**

**Члан 1.**

ИМЕНУЈЕ СЕ Ненад Антић, дипл. правник, из Врања, улица Дунавска број 5/5, за координатора за интегритет локалне самоуправе.

 Задатак координатора је успостављање ефективног и независног антикорупцијског механизма на подручју града Врања.

**Члан 2.**

 Решење ступа на снагу даном доношења.

**ГРАДСКО ВЕЋЕ ГРАДА ВРАЊА**

 **дана:14.11. 2016.године, број: 06-187/2016-04**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је захтев Златковић Јелене, из Врања, улица Шантићева број 37, за доделу новачних средстава ради лечења и донело следеће

***З А К Љ У Ч К Е***

1.Одобравају се новчана средства у износу од 60.000 динара, Златковић Јелени, из Врања, улица Шантићева број 37, ради лечења.

2. Задужује се Секретаријат за финансије и привреду да одобрена средства из тачке 1. овог закључка, пренесе са Раздела 4 – Градска управа, Главе 1 – Градска управа , Програма 0901-0001 Социјална помоћ, Функције 070, Позиције 44, Економске класификације 472 – Накнада за социјална заштита из буџета, на рачун број: 180-7191010562203-74 Алфа банка.

 Закључак доставити:Секретаријату за финансије и привреду, Златковић Јелени, из Врања, улица Шантићева број 37 и Писарници града Врања.

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је захтев Дунчић Сање, из Врања, Пастерова број 2, за доделу новчаних средстава ради куповине дечијег инвалидског моторног помагала сину Луки Дунчићу и донело следеће

***З А К Љ У Ч К Е***

1.Одобравају се новчана средства у износу од 25.000 динара, Дунчић Сањи, из Врања, Пастерова број 2, ради куповине дечијег инвалидског моторног помагала сину Луки Дунчићу

2. Задужује се Секретаријат за финансије и привреду да одобрена средства из тачке 1. овог закључка, пренесе са Раздела 4 – Градска управа, Главе 1 – Градска управа , Програма 0901-0001 Социјална помоћ, Функције 070, Позиције 44, Економске класификације 472 – Накнада за социјална заштита из буџета, на рачун број: 180-7191010566602-69 Алфа банка.

Закључак доставити:Секретаријату за финансије и привреду, Дунчић Сањи, из Врања, Пастерова број 2 и Писарници града Врања.

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-187/2016-04**

**Дана: 14.11.2016. године**

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 14.11.2016. године, разматрало је захтев Хемијско технолошке школе за давање саглности и подршке за увођење новог образовног профила - Оператер за израду намештаја, у систему редовног школовања за школску 2017./2018. годину и донело следећи

***З А К Љ У Ч А К***

 Даје се сагласност Средњој Хемијско технолошкој школи за увођење новог образовног профила - Оператер за израду намештаја, у систему редовног школовања за школску 2017./2018. годину.

Закључак доставити: Зорици Јовић, члану Градског већа, Средњој хемијско технолошкој школи и Писарници града Врања.

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**

На основу члана 15., 61. и 63. Пословника Градског већа града Врања (“Службени гласник града Врања” број: 20/2016), Градско веће града Врања на седници одржаној дана 14.11.2016. године, донело је

**Р Е Ш Е Њ Е**

**О ИЗМЕНИ РЕШЕЊА О ОБРАЗОВАЊУ КОМИСИЈЕ ЗА ДОДЕЛУ СТАНОВА СОЦИЈАЛНО УГРОЖЕНИМ ЛИЦИМА СА ТЕРИТОРИЈЕ ГРАДА ВРАЊА**

**Члан 1.**

У решење о образовању Комисије за доделу станова социјално угроженим лицима са територији града Врања број: 06-153/2016-04 од 16.09.2016. године, у члану 1. тачка 2. мења се и гласи:

„2. **Силвана Миленковић**, ЈУ Центар за социјални рад,“

**Члан 2.**

 Решење ступа на снагу даном доношења.

 Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана:14.11.2016. године, 06-187/2016-04**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић**

На основу члана 61. Пословника Градског већа (Службени гласник бр. 20/2016) , Градско веће на ванредној седници одржаној дана 14.11.2016. године, донело је:

**УПУТСТВО**

**О ИЗМЕНИ И ДОПУНИ УПУТСТВА О ОДРЕЂИВАЊУ ЛИМИТА НОВЧАНИХ СРЕДСТАВА ЗА КОРИШЋЕЊЕ СЛУЖБЕНИХ МОБИЛНИХ ТЕЛЕФОНА ОРГАНА ГРАДА ИОРГАНА ГРАДСКЕ УПРАВЕ**

**Члан 1.**

 У Упутству о одређивању лимита новчаних средстава за коришћење службених мобилних телефона органа града Врања и органа Градске управе, број:06-180/2016-04од 31.10.2016. године и Упуства о допуни упутства о одређивању лимита новчаних средстава за коришћење службених мобилних телефона органа града Врања и органа Градске упораве број:06-181/2016-04 од 04.11.2016. године, у члану 1. тачка 4. брише се, тако да тачке 5. и 6. постају тачке 4. и 5.

 У члану 1. у тачки 5. додаје се: „начелници секретаријата и служби у оквиру Градске управе града Врања“.

**Члан 2.**

Упутство ступа на снагу даном доношења, а примењиваће се од 01.12.2016. године.

**ГРАДСКО ВЕЋЕ ГРАДА ВРАЊА,**

 **дана: 14.11.2016.године, број: 06-187/2016-04**

**ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**